Source: http://www.janjosefpospisil.estranky.cz/clanky/interlingua-3.html
Timestamp: 2017-06-24 15:34:23+00:00

Document:
Modré je nebe. Blue is the color of Heaven. Me encanta el azul - Interlingua 3
Úvod » Interlingua 3
Le TEMPORE PRESENTE es formate del infinitivo per omitter le -r final. Illo es accentuate in conformitate con le regulas providite in §10.
crear: Io (tu, etc.) crea.
vider: Io (tu, etc.) vide.
audir: Io (tu, etc.) audi.
Le tempore presente functiona naturalmente como le PRESENTE UNIVERSAL. Illo se extende a in le futuro plus liberemente que es possibile in anglese, specialmente quando le construction contine un adverbio inambigue de tempore.
Deo ama le homines.
Io non sape lo que es le nomine de iste animal.
Iste vespere io recipe mi canetto.
Le verbos haber, esser, e vader ha un forma simplificate de tempore presente que consiste del prime syllaba del infinitivo: ha, es, va.
Proque io ha un terribile mal de capite, il es necessari que io va al doctor.
In le caso de esser, un forma plural distincte optional, son, es disponibile.
Le TEMPORE PASSATE es formate del infinitivo per omitter le -r final e adder le desinentia temporal -va.
crear: Io (tu, etc.) creava.
vider: Io (tu, etc.) videva.
audir: Io (tu, etc.) audiva.
Le functiones del tempore passate es le mesme como in anglese. Nota specialmente su uso in constructiones del typo, "If he was (were) here, I might feel better:" Si ille esseva hic, io poterea sentir me melio.
Heri nos voleva vider le Mercator de Venetia, sed nos non poteva obtener billetes, e tunc nos videva le Princessa del Czardas. Si vos cognosceva iste operetta, vos comprenderea que io prefere Kalman a Shakespeare. §104
Pro esser, un passato irregular optional era es disponibile.
Le TEMPORES COMPOSITE DEL PASSATO (presente perfecte e passato perfecte) es formate como in anglese per le presente e passato del verbo auxiliar haber e le participio passate.
crear: Io (tu, etc.) ha create.
vider: Io (tu, etc.) ha vidite.
audir: Io (tu, etc.) ha audite.
Tempore passato perfecte
crear: Io (tu, etc.) habeva create.
vider: Io (tu, etc.) habeva vidite.
audir: Io (tu, etc.) habeva audite.
Le functiones del tempores composite passate coperi omne le functiones del formas anglese correspondente. Le presente perfecte non es tanto restricte como in anglese e es synonyme con le passato simple.
Su Majestate ha perdite su capite.
Ludovico Dece-Sex ha perdite su capite.
Ludovico Dece-Sex perdeva su capite.
Le FUTURO es formate del infinitivo per adder le desinentia accentuate -a, non distinguite per un marca de accento.
crear: Io (tu, etc.) creara.
vider: Io (tu, etc.) videra.
audir: Io (tu, etc.) audira.
Le CONDITIONAL es formate del infinitivo per adder le desinentia -ea accentuate super le -e, sed non distinguite per un marca de accento.
crear: Io (tu, etc.) crearea.
vider: Io (tu, etc.) viderea.
audir: Io (tu, etc.) audirea.
Le functiones del futuro e conditional non differe del usage anglese.
Nota: Futuro e conditional ambes ha formas composite collateral consistente del infinitivo con le verbos auxiliar va e velle, respectivemente.
Si ille attende assatis longe, ille habera un barba.
Si ille attende assatis longe, ille va haber un barba.
Si illa habeva quatro rotas, illa esserea un omnibus.
Si illa habeva quatro rotas, illa velle esser un omnibus.
Si io esseva un avetto, io volarea a te.
Si io esseva un avetto, io velle volar a te.
Constructiones verbal plus complexe – si on vole appellar los tempores o non – pote liberemente esser formate per le materia discutite supra.
Nos haberea potite venir.
Ille habera finite scriber.
Le IMPERATIVO es identic con le presente, sed in general illo usa nulle pronomines.
Reguarda hic! Como in anglese, le pronomine occurre occasionalmente con le imperativo.
Face tu lo que io commanda.
Le functiones del imperativo pote naturalmente esser assumite per un tempore presente emphatic.
Tu veni hic immediatemente! Pro le uso del infinitivo con valor imperative, vide §91 supra. Le construction elliptic con 'Que ... [Io vole que ...]'
es possibile con omne le personas e servi in particular a exprimer le imperativo del prime persona plural.
Que nos parti! Le parola sia in le dictionario pote esser interpretate como un conjunction o como un subjunctivo exceptional de esser. Appercipite in le secunde senso, illo entra in constructiones de valor imperative.
Io ama lilios del valles, sia in le campo, sia in un vaso.
Sia gentil e face me ille favor.
Le verbo auxiliar del PASSIVO es esser. Le formas temporal de iste verbo auxiliar es completemente coperite per le discussion precedente del conjugation verbal. Le sequente summario de iste formas pote esser trovate conveniente.
tempores simple de 'esser'
io es ... io esseva ... (= era) io essera ... (= va esser) io esserea ... (= velle esser) tempores perfecte de 'esser'
io ha essite ... io habeva essite ... io habera essite ... (= va haber essite) io haberea essite ... (= velle haber essite) Le formas passive complete consiste del verbo auxiliar esser sequite per un participio passate.
tempores simple passive (esser (simple) + pp) Ille es surveliate per le policia. Ille esseva surveliate per le policia. (= era) Ille essera surveliate per le policia. (= va esser) Ille esserea surveliate per le policia. (= velle esser) tempores perfecte passive (esser (perfecte) + pp) Ille ha essite surveliate per le policia. Ille habeva essite surveliate per le policia. Ille habera essite surveliate per le policia. (= va haber essite) Ille haberea essite surveliate per le policia. (= velle haber essite) §113
Le infinitivos passive e participios passive similarmente se compone del infinitivo e participio del verbo auxiliar con le participio passate del verbo principal que seque:
esser surveliate [infinitivo passive] essente surveliate [participio presente passive] essite surveliate [participio passate passive] Nota que le passivo sol non pote esser distinguite de un forma de esser con un adjectivo participial. Io es maritate
pote significar "Io es maritate (action/passivo)" e "Io es maritate (condition/adjectivo)." §114
Le functiones del passivo es le mesme como in anglese. Nota, totevia, le uso del reflexivo in loco de un passivo anglese. Vide §68 supra. De plus un passivo anglese pote sovente esser rendite per un construction impersonal con on, como in On non nos ama hic: Nos non es amate hic.
TABULA DE CONJUGATION infinitivo
vid-er
aud-ir
cre-ante
aud-iente
habeva create
habera create
haberea create
haberea vidite
haberea audite
es vidite
esseva create
esseva vidite
esseva audite
essera create
essera vidite
essera audite
esserea create
esserea vidite
esserea audite
ha essite create
ha essite vidite
ha essite audite
habeva essite create
habeva essite vidite
habeva essite audite
habera essite create
habera essite vidite
habera essite audite
haberea essite create
haberea essite vidite
haberea essite audite
Le QUESTION normal es representate per le typo anglese "Has he come?" Il ha nulle verbo auxiliar interrogative e le typo anglese "Does he come?" non pote esser usate.
Quando un parola interrogative es le subjecto, illo precede le verbo.
Como in anglese omne enunciation normal pote esser cambiate a un question per intonation e per usar un signo de interrogation.
Le particula interrogative an, que ha nulle equivalente in anglese, pote esser usate pro cambiar qualcunque enunciation a un question. Illo sempre occurre al initio del phrase.
Nota: Un forma collateral del particula interrogative es esque; le duo formas, an e esque, non debe esser usate in le mesme texto.
Le SEQUENTIA DE TEMPORES pote esser tractate in conformitate con le usage anglese.
Ille diceva, "Io es fatigate."
Ille diceva que ille esseva fatigate.
Deviationes de iste usage es permissibile quando suggerite per considerationes logic.
Nemo diceva que tu debeva creder tal nonsenso.
Nemo diceva que tu debe creder tal nonsenso.
Le NUMERALES CARDINAL simple es: 0 zero 1 un 10 dece 2 duo 20 vinti 3 tres 30 trenta 4 quatro 40 quaranta 5 cinque 50 cinquanta 6 sex 60 sexanta 7 septe 70 septanta 8 octo 80 octanta 9 novem 90 novanta Nota: Le deces (multiplos de dece) post cinquanta es regularmente derivate del unes (numeros inter un e novem) per le suffixo -anta.
1.000.000 = (106) million
109 milliardo
1012 = (106)2 billion
1015 billiardo
1018 = (106)3 trillion
1021 trilliardo
1024 = (106)4 quatrillion
1027 quatrilliardo
1030 = (106)5 quintillion
1033 quintilliardo
Le principio de addition es usate pro combinar deces con unes; centos con deces e unes; milles con centos, deces, e unes; milliones con milles, centos, deces, e unes, etc. Le numerales a adder es juxtaponite; le plus grande(s) precede. Exemplo: 1.120 mille cento vinti. Sub un cento, le elementos juxtaponite es connectite per un tracto de union. Exemplos: 72 septanta-duo;
11 dece-un;
12 dece-duo. Le uso de e inter le elementos que es a adder es sempre possibile e sempre dispensabile. In summas sub un cento, illo reimplacia le tracto de union. Exemplos: 1.120 mille cento e vinti;
Nota: Ante cento e mille le multiplicator 'un' pote esser omittite. Omne le plus alte potentias del 1.000 – como million, milliardo, billion, etc. – introduce le objecto que illos conta per le preposition de. Exemplo: $1012 un billion de dollares.
10.987.654.321 dece milliardos novem centos octanta-septe milliones sex centos cinquanta-quatro milles tres centos vinti-un Le mille-pedes ha perdite quatro centos novanta-novem pedes; illo totevia ha cinque centos un.
34,798 trenta-quatro comma septe novem octo
dece-quatro plus tres comma quatro es dece-septe comma quatro 20 – 102 = –82 vinti minus cento duo es minus octanta duo 20 x 17 = 340 vinti vices dece-septe es tres centos quaranta 100/3 = 33,3333
cento dividite per tres es trenta-tres comma tres tres tres tres §125
Le NUMERALES ORDINAL es adjectivos que ha omne le characteristicas de altere adjectivos in respecto al uso pronominal e substantivate. Le ordinales basic (e lor formas numeric) es: prime
1me secunde
2nde tertie
3tie quarte
4te quinte
5te sexte
6te septime
7me octave
8ve none
9ne decime
10me ultime
Omne altere ordinales simple es derivate del cardinales correspondente per le suffixo -esime: vintesime
20me trentesime
30me centesime
100me millesime
1.000me millionesime
1.000.000me milliardesime
1.000.000.000me In numerales composite solmente le ultime elemento porta le forma de un ordinal:
11me cento secunde
102nde novanta-none
99ne tres centesime
300me le duo cento cinquantesime anniversario ...
Isto es mi tertie.
Le adjectivo FRACTIONAL anglese {half} es medie, le substantivo correspondente medietate. Jungite al substantivo sequente, medie- ha le valor de {mid-} in anglese.
un medie hora ...
duo medie horas ...
le duo medietates ...
duo e medie horas ..., duo horas e medie ...
le medietate del membros ...
le medie membros (i.e. membros con derectos limitate) ...
mediedie ...
medienocte ...
Omne altere numerales fractional es formate secundo le patronos sequente: Expressiones como {a fourth part}, {two fifth parts}, {one sixth part}, etc. es exprimite como in anglese per ordinales simple: un quarte parte, duo quinte partes, un sexte parte, etc. In le plus grande numero de casos, expressiones fractional differe del exemplos date per le absentia de parte. In su loco, le ordinales se cambia a substantivos. Nota que le modello {three quarter mile} debe sempre esser prendite como {three fourths of a mile: tres quartos de un millia.}
Tres quartos plus tres octavos es un e un octavo.
Un medie hora e un quarto de hora es tres quartos de hora.
In numeros mixte que es usate como adjectivos numeral, le fraction pote sequer le substantivo.
un pan e tres quartos ...
duo milliones e tres quintos de prisioneros ...
simple o simplice duple o duplice triple o triplice quadruple quintuple sextuple septuple octuple nonuple decuple centuple §128
→ Interlingua 4

References: §10
 §104
 §91
 §113
 §114
 §68
 §125
 §128